ফের কলকাতা বিশ্ববিদ্যালয়ের জেনারেল সেক্রেটারী সৌরভ অধিকারীর বিরুদ্ধে দাদাগিরির অভিযোগ। রাজাবাজার সায়েন্স কলেজ ক্যাম্পাসে এক ছাত্রকে মারধরের অভিযোগ উঠল কলকাতা বিশ্ববিদ্যালয়ের জিএস সৌরভ অধিকারীর বিরুদ্ধে।
 ওয়েব ডেস্ক: ফের কলকাতা বিশ্ববিদ্যালয়ের জেনারেল সেক্রেটারী সৌরভ অধিকারীর বিরুদ্ধে দাদাগিরির অভিযোগ। রাজাবাজার সায়েন্স কলেজ ক্যাম্পাসে এক ছাত্রকে মারধরের অভিযোগ উঠল কলকাতা বিশ্ববিদ্যালয়ের জিএস সৌরভ অধিকারীর বিরুদ্ধে। জানা গিয়েছে, রাজাবাজার সায়েন্স কলেজে এক দিদির সঙ্গে দেখা করতে মায়ের সঙ্গে গিয়েছিল দীপায়ন নন্দী নামে এক ছাত্র। তখনই সৌরভ তাকে মারধর করে বলে অভিযোগ ওঠে। ঘটনার পর রাতেই আমহার্স্ট স্ট্রিট থানায় অভিযোগ জানাতে যায় দীপায়ন। পুলিস তাকে হেনস্থা করে বলেও অভিযোগ উঠেছে। রাত নটা থেকে রাত দুটো পর্যন্ত তাকে থানায় বসিয়ে রাখা হয় বলে জানা গিয়েছে। তবে এফআইআর নিতে চায়নি পুলিস।